ΓΡΑΠΤΗ ΕΡΩΤΗΣΗ E-1170/02

υποβολή: Ioannis Averoff (PPE-DE)και Konstantinos Hatzidakis (PPE-DE) προς την Επιτροπή

(24 Απριλίου 2002)

Θέμα: Κατασκευή τραμ Αθήνας

Στα πλαίσια του τομεακού Επιχειρησιακού προγράμματος Σιδηρόδρομοι, Αεροδρόμια και Αστικές Συγκοινωνίες του Γ ΚΠΣ, το Ελληνικό Υπουργείο Μεταφορών και Επικοινωνιών επισπεύδει την κατασκευή ενός τραμ που θα κινείται σε δύο γραμμές χάραξης:

- Ζάππειο — Ν. Σμύρνη (οδ. Αχιλλέως) — Π. Φάληρο — Ν. Φάληρο και

- Ν. Φάληρο — Π. Φάληρο — Αγ. Κοσμάς — Γλυφάδα.

Συγκοινωνιολόγοι και άλλοι ειδικοί εκφράζουν ενστάσεις αφενός μεν για την χάραξη που τελικά επελέγη (μέσω Ν. Σμύρνης αντί της Λ. Συγγρού και επί της παραλίας του Π. Φαλήρου), αφετέρου δε για το πιεσμένο χρονοδιάγραμμα εκτέλεσης του έργου το οποίο καθώς εντάσσεται σε αυτό των ολυμπιακών έργων, δεν αφήνει περιθώριο επανεξέτασης των ελλείψεων στη μελέτη και το σχεδιασμό του. Επιπλέον, οι κάτοικοι των περιοχών Ν. Σμύρνης, Αλίμου, Γλυφάδας, και Π. Φαλήρου έχουν προβεί σε διαμαρτυρίες (οι τελευταίοι έχουν μάλιστα προσφύγει στο ΣτΕ), ενώ τρία από τα αντίστοιχα Δημοτικά Συμβούλια απέρριψαν την προτεινόμενη χάραξη. Οπωςποστηρίζουν, η χωροθέτηση αυτή θα καταστρέψει την παραλιακή ζώνη, περιοχή σπάνιας ομορφιάς, χωρίς να λύνει το κυκλοφοριακό πρόβλημα αφού θα χαθούν ή θα στενέψουν κατά πολύ λωρίδες κυκλοφορίας και θα κοπούν αστικές συγκοινωνιακές γραμμές ή θα μειωθεί η εξυπηρετικότητά τους.

Γνωρίζει η Επιτροπή:

1. ανπήρξε πλήρης συγκοινωνιακή μελέτη και αν έγινε έγκαιρα μελέτη σκοπιμότητας που να εξετάζει άλλες, ανταποδοτικότερες λύσεις· Ποιά συγκριτική μελέτη τεκμηριώνει την επιλογή του Α) κλάδου αντί της διέλευσης δια της Λ. Συγγρού· (σύμφωνα με πληροφορίες μας δενπάρχουν).

2. ανπάρχει πλήρης μελέτη περιβαλλοντικών επιπτώσεων (λέγεται οτι καταστρέφονται 2000 δέντρα) και ανπήρξε συμμετοχή του κοινού στο στάδιο της προέγκρισης χωροθέτησης και σε αυτό της μελέτης περιβαλλοντικών επιπτώσεων των έργων·

3. αν ικανοποιούνται όλες οι δεσμεύσεις του Κοινοτικού και Εθνικού δικαίου όσον αφορά τον ανταγωνισμό, και την κοινωνική αποδοχή της προτεινόμενης πράξης·

4. ποιό είναι το χρονοδιάγραμμα πραγμάτωσης του έργου και κατά πόσο αυτό είναι ρεαλιστικό·

5. πώς προκύπτει ότι παρά την έλλειψη εμπειρίας της στην εκτέλεση έργου παρόμοιου μεγέθους η ΤΡΑΜ Α.Ε. είναι ο καταλληλότερος φορέαςλοποίησης του έργου·

Απάντηση του κ. Barnier εξ ονόματος της Επιτροπής

(12 Ιουνίου 2002)

Με βάση τις πληροφορίες που λήφθηκαν από την ελληνική διαχειριστική αρχή την αρμόδια για το επιχειρησιακό πρόγραμμα Σιδηρόδρομοι, αεροδρόμια, αστικές συγκοινωνίες 2000-2006, η Επιτροπή είναι σε θέση να δώσει τις ακόλουθες απαντήσεις στις ερωτήσεις που τέθηκαν από το αξιότιμο μέλος του Κοινοβουλίου.

1. Η πλέον πλήρης και πρόσφατη μελέτη για τις συγκοινωνίες που καλύπτει τόσο τη συγκοινωνιακήποδομή όσο και το σύστημα δημόσιων συγκοινωνιών στην περιοχή Αττικής είναι η μελέτη ανάπτυξης Μετρό (ΜΑΜ) η οποία εκπονήθηκε με συντονιστή την εταιρία Αττικό Μετρό. Η χάραξη που τελικάιοθετήθηκε από τις ελληνικές αρχές για τον τροχιόδρομο της Αθήνας ακολουθεί τα συμπεράσματα της μελέτης αυτής. Εξετάστηκαν εναλλακτικές χαράξεις αλλά εκείνη η οποία τελικά προτάθηκε από τη μελέτη αυτή και επιλέχθηκε γιαποστήριξη εξυπηρετεί καλύτερα τις συγκοινωνιακές ανάγκες μεγάλου μέρους της αστικής περιοχής των Αθηνών.

2. Η διαχειριστική αρχή επιβεβαίωσε ότι για τον τροχιόδρομο της Αθήνας έχει εκτελεσθεί μελέτη περιβαλλοντικών επιπτώσεων και ότι έχουν τηρηθεί οι κανόνες όσον αφορά τη δημοσιότητα και τη συμμετοχή του κοινού όπως προβλέπει η εθνική νομοθεσία.

3. Η ΤΡΑΜ Α.Ε. έχει αποδυθεί σε εκτεταμένη εκστρατεία ενημέρωσης για το έργο, με ειδικότερο στόχο τους εννέα δήμους οι οποίοι θα εξυπηρετούνται άμεσα από τον τροχιόδρομο. Η διαχειριστική αρχή επιβεβαιώνει ότι έχουν τηρηθεί όλοι οι κανόνες της εθνικής και κοινοτικής νομοθεσίας όσον αφορά τις διαδικασίες δημοπράτησης.

4. Ο στόχος που έχει τεθεί για την ολοκλήρωση του έργου είναι το πρώτο εξάμηνο του έτους 2004 έτσι ώστε να είναι δυνατόν να εξυπηρετήσει τους Ολυμπιακούς Αγώνες του 2004. Οι ελληνικές αρχές θεωρούν το στόχο αυτό φιλόδοξο αλλά και ρεαλιστικό.

5. Η ΤΡΑΜ ΑΕ είναι θυγατρική της εταιρείας Αττικό Μετρό, η οποία διαθέτει μεγάλη και άμεση πείρα στην κατασκευή και λειτουργία σιδηροδρομικών συστημάτων δημόσιων συγκοινωνιών. Επίσης πρέπει ναπενθυμισθεί ότι πρόκειται για το πρώτο έργο του είδους αυτού στην Ελλάδα μετά τη δεκαετία του '60.